ROMÂNIA

JUDEŢUL BUZĂU

MUNICIPIUL BUZĂU

- Consiliul Local -

# H O T Ă R Â R E

pentru aprobarea închirierii suprafeţei locative cu altă destinaţie

decât cea de locuinţă, proprietate privată a municipiului, situată în municipiul Buzău, b-dul Unirii, cartier Micro 3, bloc E1 parter

 Consiliul Local al Municipiului Buzău, judeţul Buzău, întrunit în şedinţă ordinară;

 Având în vedere:

 - referatul de aprobare al primarului municipiului Buzău, înregistrată sub nr. 426/CLM/15.12.2020;

 - raportul de specialitate al Serviciului Administrare şi Verificare Fond Locativ nr. 137.270/15.12.2020;

 - avizul Comisiei pentru amenajarea teritoriului, urbanism, administrarea domeniului public și privat al municipiului a Consiliului Local al Municipiului Buzău;

- cererea Partidului Alianța pentru Unirea Românilor nr. 239/09.10.2020, înregistrată la Primăria municipiului Buzău la numărul 111.676/09.10.2020, reiterată prin cererea nr. 255/07.12.2020, înregistrată la Primăria municipiului Buzău la nr. 134.032/08.12.2020;

 - prevederile art. 26 din Legea nr. 334/2006 privind finanţarea activităţii partidelor politice şi a campaniilor electorale, republicată, cu modificările și completările ulterioare;

 - art. 335 din OUG nr. 57/2019 privind Codul administrativ, cu modificările și completările ulterioare;

 - prevederile art. 1777 şi următoarele din Legea nr. 287/2009, republicată, privind Codul civil, cu modificările și completările ulterioare.

 În temeiul art.129, alin. 1, alin. 2, lit. c), alin. 6, lit. a), alin. 14, art. 139, alin. 1, alin. 3, lit. g, coroborat cu art. 5, lit. cc), precum și art. 196, alin. 1, lit. a din OUG nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.-** (1) Se aprobă închirierea pentru sediul local al Partidului Alianța pentru Unirea Românilor a suprafeţei locative cu altă destinaţie decât cea de locuinţă, proprietate privată a municipiului, situată în municipiul Buzău, b-dul Unirii, cartier Micro 3, bloc E1 parter, cu suprafaţa construită de 58,82 mp., suprafaţă utilă 51,07 mp., teren indiviz şi aferent în suprafaţă de 5,35 mp.

 (2) Suprafaţa locativă cu altă destinaţie decât cea de locuință prevăzută la alin. (1), din prezentul articol, neînscrisă în cartea funciară a municipiului Buzău, este identificată conform releveului spațiului prevăzut în anexa care face parte integrantă din prezenta hotărâre.

**Art.2.-** Închirierea suprafeţei locative cu altă destinaţie decât cea de locuinţă prevăzută la art. 1 şi a terenului indiviz aferent, se face începând cu data adoptării prezentei hotărâri, pentru o perioadă de 4 ani.

Preţul chiriei lunare se stabileşte potrivit dispozițiilor legale.

Chiria lunară va fi modificată anual, prin hotărâre de consiliu local, prin grija Serviciului Administrare Patrimoniu și Licitații din cadrul aparatului de specialitate ale primarului municipiului Buzău.

**Art.3.-** Suprafaţa locativă cu altă destinaţie decât cea de locuinţă prevăzută de prezenta hotărâre va fi folosită în exclusivitate pentru sediul partidului, în caz contrar dreptul de locaţiune acordat se reziliază de plin drept, fără îndeplinirea unor altor formalităţi.

**Art.4.-** Partidul Alianța pentru Unirea Românilor va gestiona în nume propriu suprafaţa locativă închiriată, iar plata tuturor cheltuielilor legate de întreţinere, telecomunicaţii, energie electrică, gaze, apă, canal, etc. cade în sarcina exclusivă a acestuia.

**Art.5.-** Se mandatează primarul municipiului Buzău, să semneze contractul de închiriere pentru spaţiul cu altă destinaţie menţionat în prezenta hotărâre.

 **Art.6.-** Primarul municipiului Buzău, prin intermediul Serviciului Administrare şi Verificare Fond Locativ, va aduce la îndeplinire prevederile prezentei hotărâri.

**PREŞEDINTE DE ŞEDINŢĂ,**

consilier local Ionuț – Sorin Apostu

  **CONTRASEMNEAZĂ:**

**SECRETARUL GENERAL AL MUNICIPIULUI BUZĂU,**

Eduard Pistol

Buzău, 22 decembrie 2020

Nr. 293

Această Hotărâre a fost adoptată de Consiliul Local al Municipiului Buzău în şedinţa din data de 22 decembrie 2020, cu respectarea prevederilor art. 139, alin. 1, alin. 3, lit. g, coroborat cu art. 5, lit. cc) din O.U.G. nr. 57/2019 privind Codul administrativ, cu modificările și completările ulteriore, cu un număr de 21 voturi pentru, 0 abţineri şi 1 vot împotrivă, din numărul total de 22 consilieri în funcţie şi 22 consilieri prezenţi la şedinţă.

## ROMÂNIA

## JUDEŢUL BUZĂU

MUNICIPIUL BUZĂU

**- PRIMAR** **-**

## Nr. 426/CLM/15.12.2020

##

**REFERAT DE APROBARE**

la proiectul de hotărâre pentru aprobarea închirierii suprafeţei locative cu altă destinaţie decât cea de locuinţă, proprietate privată a municipiului situată în municipiul Buzău, b-dul Unirii, cartier Micro 3, bloc E1 parter

 Prin cererea Partidului Alianța pentru Unirea Românilor nr. 239/09.10.2020, înregistrată la Primăria municipiului Buzău la numărul 111.676/09.10.2020, președintele Filialei Județene a solicitat obținerea unui spațiu cu destinația sediu de partid, în vederea desfășurării activităților aferente.

Această solicitare a fost reiterată prin cererea nr. 255/07.12.2020, înregistrată la Primăria municipiului Buzău la nr. 134.032/08.12.2020.

Potrivit dispozițiilor art. 26 din Legea nr. 334/2006 privind finanțarea activității partidelor politice și a campaniilor electorale, republicată, cu modificările şi completările ulterioare, autoritățile administrației publice centrale și locale pot asigura spații pentru sediile centrale și locale ale partidelor politice, precum și terenurile aferente, la cererea motivată a acestora. Partidele politice pot primi cel mult câte un sediu pe unitate administrativ-teritorială.

 Închirierea de către autoritățile locale a spațiilor destinate sediilor partidelor politice urmează regimul juridic prevăzut pentru închirierea spațiilor cu destinație de locuință.

 Plata utilităţilor pentru suprafaţa închiriată cade în sarcina chiriaşului care va gestiona în nume propriu suprafaţa locativă închiriată.

 Suprafaţa locativă cu altă destinație decât cea de locuință solicitată este atestată la domeniul privat al municipiului Buzău potrivit Hotărârii Consiliului Local al Municipiului Buzău nr. 80/28.03.2017.

 Propun închirierea pentru o perioadă de 4 ani, iar chiria lunară se va indexa anual în funcţie de rata inflaţiei.

Chiria se va stabili anual conform Hotărârii Consiliului Local al Municipiului Buzău pentru stabilirea, la nivelul municipiului Buzău, a impozitelor şi taxelor locale.

În sensul celor de mai sus s-a elaborat alăturatul proiect de hotărâre, cu rugămintea de a fi adoptat în forma redactată.

 **P R I M A R,**

Constantin Toma

ROMÂNIA

JUDEŢUL BUZĂU

PRIMĂRIA MUNICIPIULUI BUZĂU

- Serviciul Administrare şi Verificare Fond Locativ -

Nr. 137.270/15.12.2020

**RAPORT DE SPECIALITATE**

la proiectul de hotărâre pentru aprobarea închirierii suprafeţei locative cu altă destinaţie decât cea de locuinţă, proprietate privată a municipiului situată în municipiul Buzău, b-dul Unirii, cartier Micro 3, bloc E1 parter

 Prin cererea Partidului Alianța pentru Unirea Românilor nr. 239/09.10.2020, înregistrată la Primăria municipiului Buzău la numărul 111.676/09.10.2020, președintele Filialei Județene a solicitat obținerea unui spațiu cu destinația sediu de partid, în vederea desfășurării activităților aferente.

Această solicitare a fost reiterată prin cererea nr. 255/07.12.2020, înregistrată la Primăria municipiului Buzău la nr. 134.032/08.12.2020.

Potrivit dispozițiilor art. 26 din Legea nr. 334/2006 privind finanțarea activității partidelor politice și a campaniilor electorale, republicată, cu modificările şi completările ulterioare, autoritățile administrației publice centrale și locale pot asigura spații pentru sediile centrale și locale ale partidelor politice, precum și terenurile aferente, la cererea motivată a acestora. Partidele politice pot primi cel mult câte un sediu pe unitate administrativ-teritoriala.

 Închirierea de către autoritățile locale a spațiilor destinate sediilor partidelor politice urmează regimul juridic prevăzut pentru închirierea spațiilor cu destinație de locuință.

 Plata utilităţilor pentru suprafaţa închiriată cade în sarcina chiriaşului care va gestiona în nume propriu suprafaţa locativă închiriată.

 Suprafaţa locativă cu altă destinație decât cea de locuință solicitată este atestată la domeniul privat al municipiului Buzău potrivit Hotărârii Consiliului Local al Municipiului Buzău nr. 80/28.03.2017.

 Închirierea se face numai cu condiția menținerii calității de partid parlamentar.

 Chiria se va stabili anual conform Hotărârii Consiliului Local al Municipiului Buzău pentru stabilirea, la nivelul municipiului Buzău, a impozitelor şi taxelor locale.

În sensul celor de mai sus s-a elaborat alăturatul proiect de hotărâre, pentru a fi promovat pe ordinea de zi a şedinţei Consiliului Local al Municipiului Buzău.

**Șef Serviciu,**

Carmen Boriceanu